b'\n_START_ARTICLE_\nFriedrich Wilhelm von Lindeiner-Wildau\n_START_SECTION_\nCarrera militar\n_START_PARAGRAPH_\nFriedrich Wilhelm von Lindeiner genannt von Wildau va n\xc3\xa9ixer a Glatz el 1880. Ingress\xc3\xa0 al 3. Garde-Regiment zu Fu\xc3\x9f com a tinent de 2a en graduar-se al Cos de Cadets el 15 de mar\xc3\xa7 de 1898. L\'1 de maig de 1902 abandon\xc3\xa0 l\'ex\xc3\xa8rcit prussi\xc3\xa0 i l\'endem\xc3\xa0 ingress\xc3\xa0 al Schutztruppe per a l\'\xc3\x80frica Oriental Alemanya. All\xc3\xa0, serv\xc3\xad com a ajudant de Gustav Adolf von G\xc3\xb6tzen, el governador de l\'\xc3\x80frica Oriental Alemanya, entre el 20 de juny i el 13 de setembre de 1905i com a ajudant al Quarter General del Schutztruppe per l\'\xc3\x80frica Oriental Alemanya entre el 7 de setembre i l\'11 d\'octubre de 1906. Va participar en la sufocaci\xc3\xb3 de la rebel\xc2\xb7li\xc3\xb3 Maji Maji, per la que rebria la Pour le M\xc3\xa9rite i l\'orde prussi\xc3\xa0 de la Corona de 4a classe amb Espases. Abandon\xc3\xa0 el servei al Schutztruppe el 31 de juliol de 1908 i torn\xc3\xa0 a l\'ex\xc3\xa8rcit prussi\xc3\xa0 l\'endem\xc3\xa0, amb una promoci\xc3\xb3 simult\xc3\xa0nia a Oberleutnant, sent destinat al 4. Garde-Regiment zu Fu\xc3\x9f._NEWLINE_El 20 de juliol de 1912, promogut a Hauptmann, von Lindeiner-Wildau va ser nomenat comandant de l\'11a companyia del 1. Garde-Regiment zu Fu\xc3\x9f. El 10 d\'agost de 1914 va ser nomenat comandant del Infanterie-Stabswache (Gu\xc3\xa0rdia d\'Infanteria de l\'Estat Major) al Quarter General del K\xc3\xa0iser. El 19 de setembre torn\xc3\xa0 al seu regiment com a comandant de l\'11a companyia, sent ferit durant la Primera batalla d\'Ypres el 17 de novembre de 1914. Torn\xc3\xa0 al servei actiu el 13 d\'abril de 1915, assumint el comandament de la 5a companyia del regiment, i el 27 de maig pass\xc3\xa0 a comandar el segon batall\xc3\xb3. Torn\xc3\xa0 a ser ferit en la persecuci\xc3\xb3 entre el riu Bug i Jasiolda el 29 d\'agost de 1915. En tornar al servei actiu von Lindeiner-Wildau assum\xc3\xad el comandament del batall\xc3\xb3 de F\xc3\xbcsilier del 1. Garde-Regiment zu Fu\xc3\x9f i torn\xc3\xa0 a ser ferit, aquest cop seriosament, el 5 de desembre de 1915 lluitant a Roye-Noyon._NEWLINE_El 24 de setembre de 1914 von Lindeiner-Wildau va ser destinat al Etappen-Inspektion 5 (Inspectorat de les L\xc3\xadnies de Comunicaci\xc3\xb3), i el 4 d\'octubre de 1916 va ser nomenat ajudant personal del Pr\xc3\xadncep Joaquim de Pr\xc3\xbassia. En tornar al seu regiment el 30 d\'octubre de 1917 esdevingu\xc3\xa9 ajudant del Governador de Riga-D\xc3\xbcnam\xc3\xbcnde. Nomenat ajudant del el 23 d\'abril de 1918, va ser promogut a Major el 15 de juliol de 1918. El seu darrer nomenament durant la guerra va ser ajudant del 4t Ex\xc3\xa8rcit, un c\xc3\xa0rrec que assum\xc3\xad el 8 de novembre de 1918._NEWLINE_Despr\xc3\xa9s de l\'armistici von Lindeiner-Wildau va dirigir el punt de recollida a Potsdam a la Unitat de Voluntaris de Protecci\xc3\xb3 Fronterera de l\'Est (Grenzschutz Ost/Oberost) des del 18 de gener de 1919. Es retir\xc3\xa0 el 20 de setembre de 1919, amb autoritzaci\xc3\xb3 per lluir l\'uniforme del 1. Garde-Regiment zu Fu\xc3\x9f. Treball\xc3\xa0 en diversos llocs civils, casant-se amb una baronessa neerlandesa._NEWLINE_S\'un\xc3\xad a la Luftwaffe el 1937 com a membre de l\'estat major personal de Hermann G\xc3\xb6ring. Rebutjant el retir, durant la Segona Guerra Mundial va ser Kommandant del Stalag Luft III. Despr\xc3\xa9s de l\'evasi\xc3\xb3 de presoners al\xc2\xb7leg\xc3\xa0 malaltia mental per evitar ser empresonat. Va ser ferit per tropes de l\'Ex\xc3\xa8rcit Roig avan\xc3\xa7ant cap a Berl\xc3\xadn mentre exercia de segon al comandament d\'una unitat d\'infanteria. Posteriorment es rendiria a tropes brit\xc3\xa0niques quan la guerra estava a punt d\'acabar i va ser empresonat durant dos anys a la "London Cage". Va fer de testimoni a la investigaci\xc3\xb3 relativa als assassinats del Stalag Luft III. Ell havia seguit els acords de la Convenci\xc3\xb3 de Ginebra relatius als presoners de guerra i s\'havia guanyat el respecte dels presoners veterans. Va ser alliberat despr\xc3\xa9s que el testimoni dels presoners aliats al Stalag Luft III el salv\xc3\xa9s de la cadena perp\xc3\xa8tua o, fins i tot, de la pena de mort._NEWLINE_Va morir el 1963.'